Edmond Edmont

Edmond Edmont (Saint-Pol, 8 de genièr de 1849 – Saint Pol, 22 de genièr de 1926) foguèt un lingüista francés. Se faguèt famós per sa participacion a l'Atlas Linguistique de la France dirigit pel lingüista soís Jules Gilliéron.

 Biografia 
Edmond Edmont nasquèt en 1848 a Saint-Pol, un vilatge del Pas de Calais, dins una familha de classa mejana. A l'origina deviá trabalhar coma son paire, de pastissièr, mas lèu s'interessèt a la lenga, a l'istòria e a l'arqueologia de son país. Aital escriguèt una legenda del país de Saint-Pol dins lo parlar local que foguèt coronada en 1879 per l'Acadèmia d'Arras coma tanben en 1883 per son diccionari sul parlar de Saint-Pol. Tre 1887 foguèt inscrich a la Societat dels Parlars de França quand foguèt fondada pel filològ parisenc Gaston Paris. Mai tard, foguèt cargat per Jules Gilliéron de far las enquèstas dins totas las localitats de l'Atlas Linguistique de la France.

Categoria:Lingüista francés
Categoria:Naissença en 1849
Categoria:Decès en 1926